stanford-oval/wikipedia huggingface dataset:
Drunk in the Morning
הערות שוליים

↑  לוקאס פורקאמר, סבסטיאן פוג, סטפן פורסט, מורטן ריסטורפ, מגנוס לארסון, מארק פאלגרן
↑  סרטון השיר, באתר יוטיוב
↑
↑  2013-SP49 | IFPI, ifpi.dk
| לוקאס גרהאם |
| --- | --- | --- |
לוקאס פורקאמר • מארק פאלגרן • מגנוס לארסון אנדרס קירק • מורטן ריסטורפ • קספר דאוגארד
| אלבומי אולפן | Lukas Graham • Lukas Graham (Blue Album) • 3 (The Purple Album) |  |
| סינגלים | "Ordinary Things" • "Drunk in the Morning" • "Criminal Mind" • "Better Than Yourself (Criminal Mind Pt 2) • "Mama Said" • "Strip No More" • "7 Years" • "You're Not There" • "Take the World by Storm" • "Off to See the World" • "Love Someone" • "Not a Damn Thing Changed" • "Lie" • "Here (For Christmas)" • "Scars" • "Share That Love" |  |
| שיתופי פעולה | "Happy Home" • "Søndagsbarn" • "Golden" • "Holder Fast" |  |
| ערכים קשורים | דיסקוגרפיה • הדגור • סוספקט |  |
Geronimo

"Geronimo" (בעברית: "ג'רונימו") הוא סינגל של להקת האינדי פופ האוסטרלית שפרד, שיצאה בהוצאת חברת התקליטים Empire of Song ב-28 בפברואר 2014. השיר נכתב על ידי ג'ייסון בובינו, ג'ורג' ואיימי שפרד, והופק על ידי סטיוארט סטיוארט. השיר מופיע כסינגל המוביל של אלבום האולפן הראשון של הלהקה, Bombs Away.
השיר היה מועמד לפרסי המוזיקה של ARIA לשנת 2014 בקטגוריות שיר השנה והווידאו קליפ הטוב ביותר.
נכון לאוגוסט 2024, השיר הושמע למעלה מ-120 מיליון פעמים ביוטיוב, ולמעלה מ-597 מיליון פעמים בספוטיפיי.
מיקומי שיא

|   ‏‏‏  מצעדים ודירוגים (2014–2015)> מדינה |   ‏‏‏  מצעדים ודירוגים (2014–2015)> מצעד |   ‏‏‏  מצעדים ודירוגים (2014–2015)> מיקום שיא |   ‏‏‏  מצעדים ודירוגים (2014–2015)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 38 |  |
|  ארצות הברית | בילבורד הוט 100 | 53 |  |
|  ארצות הברית | מצעד השירים העכשוויים למבוגרים | 25 |  |
|  ארצות הברית | מצעד הפופ איירפליי למבוגרים | 10 |  |
|  ארצות הברית | מצעד הפופ איירפליי | 26 |  |
|  ארצות הברית | מצעד הרוק איירפליי | 28 |  |
|  גרמניה | GfK – טופ 100 | 3 |  |
|  הולנד | מצעד 40 הסינגלים ההולנדיים | 4 |  |
|  הולנד | מצעד 100 הסינגלים ההולנדיים | 10 |  |
|  הממלכה המאוחדת | מצעד הסינגלים הבריטי | 36 |  |
|  ולוניה | מצעד השירים מתחת לצועדים בפסגה | 11 |  |
|  מקסיקו | מוניטור לטינו | 8 |  |
|  ניו זילנד | המצעד הניו זילנדי הרשמי | 8 |  |
|  סלובניה | SloTop50 | 17 |  |
|  סלובקיה | מצעד 100 שירי הרדיו | 8 |  |
|  סלובקיה | מצעד 100 הסינגלים הדיגיטליים | 6 |  |
|  ספרד | PROMUSICAE | 27 |  |
|  פולין | מצעד 100 שירי האיירפליי | 2 |  |
|  פולין | מצעד הווידאו קליפים | 2 |  |
|  פלנדריה | אולטראטופ 50 | 9 |  |
|  צ'כיה | מצעד 100 שירי הרדיו | 1 |  |
|  צ'כיה | מצעד 100 הסינגלים הדיגיטליים | 5 |  |
|  קנדה | קנדה הוט 100 | 74 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 15 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 52 |  |
|  אוסטרליה | מצעד הסינגלים האוסטרלי | 4 |  |
|  איטליה | מצעד הסינגלים האיטלקי | 26 |  |
|  גרמניה | GfK – טופ 100 | 42 |  |
|  הולנד | מצעד 40 הסינגלים ההולנדיים | 57 |  |
|  הולנד | מצעד 100 הסינגלים ההולנדיים | 65 |  |
|  ניו זילנד | המצעד הניו זילנדי הרשמי | 37 |  |
|  פולין | ZPAV | 33 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  איטליה | מצעד הסינגלים האיטלקי | 89 |  |
|  ארצות הברית | מצעד הפופ איירפליי למבוגרים | 37 |  |
|  הולנד | מצעד 40 הסינגלים ההולנדיים | 51 |  |
|  הולנד | מצעד 100 הסינגלים ההולנדיים | 64 |  |
|   ‏‏‏  מצעדי סוף עשור (2010–2019)> מדינה |   ‏‏‏  מצעדי סוף עשור (2010–2019)> מצעד |   ‏‏‏  מצעדי סוף עשור (2010–2019)> מיקום שיא |   ‏‏‏  מצעדי סוף עשור (2010–2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 73 |  |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | 7× פלטינה | 490,000 |
| איטליה (FIMI) | 3× פלטינה | 150,000 |
| ארצות הברית (RIAA) | פלטינה | 1,000,000 |
| גרמניה (BVMI) | זהב | 150,000 |
| דנמרק (IFPI Denmark) | זהב | 30,000 |
| הולנד (NVPI) | פלטינה | 20,000 |
| הממלכה המאוחדת (BPI) | זהב | 400,000 |
| נורווגיה (IFPI Norge) | פלטינה | 10,000 |
| ניו זילנד (Recorded Music NZ) | פלטינה | 15,000 |
| ספרד (PROMUSICAE) | זהב | 20,000 |
| קנדה (Music Canada) | זהב | 40,000 |
| שוודיה (GLF) | 3× פלטינה | 120,000 |
סיכום
| בכל העולם | — | 2,460,000 |
הערות שוליים

↑  SheppardVEVO (2014-08-01), Sheppard - Geronimo (Official Music Video), ארכיון מ-2024-08-01, נבדק ב-2024-08-25
↑  SheppardVEVO (2014-06-23), Sheppard Geronimo - [International Version] (Official music Video), נבדק ב-2024-08-25
↑  Geronimo, 2015-01-12, ארכיון מ-2024-08-15, נבדק ב-2024-08-25
| --- | --- |
בקרת זהויות :  MusicBrainz release group: 42088fca-7fe6-4652-b45c-c662d548a53e  MusicBrainz work: 27c1ee43-640c-4ad6-9203-dd96c8bac452
תזמורת הבוסתנאים

| --- | --- |

 תקופת הפעילות:  מ-2002 
 סוגה:  זמר עברי 
 כלי נגינה:  אקורדיון, טרומבון, קרן יער, גיטרה בס, חצוצרה, קלרינט, סקסופון, חליל, מערכת תופים 
 www.accordion.co.il
 
תזמורת הבוסתנאים היא תזמורת ישראלית ייחודית, שהכלי המרכזי בה הוא האקורדיון. ההרכב כולל גם כלי נשיפה ממתכת וכלי נשיפה מעץ, גיטרה בס, תופים ושני זמרים. התזמורת היא עמותה, ומטרתה המוצהרת היא לשמר את נגינת האקורדיון ואת הזמר העברי.
הקמת התזמורת

תזמורת הבוסתנאים הוקמה בשנת 2002. מייסד התזמורת הוא שוקי מדנס, ממובילי ענף הביטוח בישראל. בשנות התשעים התקיימו בביתו של מדנס בשיכון בבלי בתל אביב ערבי שירה ונגינה. המסורת החלה עם מספר מצומצם של חברים שהתכנסו לשיר בצוותא. ליוותה את השירה קבוצה מצומצמת של ארבעה או חמישה אקורדיוניסטים. אחד מהם היה אורי חודורוב, שלימים היה למנהלה המוזיקלי ומנצחה של התזמורת. כשהעתיק מדנס את מקום מגוריו לרמת אפעל, נמשכה בחצר ביתו המסורת של מפגשים מוזיקליים בימי שישי לקראת שבת. למפגשים אלה הגיעו חברים זמרים, נגנים, משוררים ומלחינים מכל קצווי הארץ. מספר הנגנים גדל ואל האקורדיוניסטים הצטרפו גם נשפנים. הנגינה הייתה ספונטנית לגמרי, ללא תווים ובתיאום על פי השמיעה בלבד. אחדים מהם הופיעו בטלוויזיה בתוכנית "בטברנה" שהנחה שמעון פרנס. מאוחר יותר הופיעה בטלוויזיה קבוצת אקורדיוניסטים בסדרת התוכניות "שירה בשידור" עם יוני רועה. כאשר מספר הנגנים בערבי השירה אצל מדנס הלך וגדל, הציעו כמה מחברי הקבוצה להקים גוף מוזיקלי מאורגן ומקצועי שיישען על עיבודים מסודרים. שוקי מדנס הוציא את הרעיון אל הפועל, ואת תפקיד הניהול המוזיקלי הפקיד בידי אורי חודורוב.
חזרת התזמורת הראשונה התקיימה ב-22 בספטמבר 2002 בתל אביב. הגרעין הראשון של התזמורת כלל שמונה נגני אקורדיון. עם הזמן נוספו אליה כלי נגינה נוספים וזמרים. כיום היא מונה כשלושים וחמישה נגנים והרכבה כולל אקורדיונים (כעשרים), חלילים, קלרינטים, סקסופון, חצוצרות, טרומבונים, קרן יער, גיטרה באס, תופים ושני זמרים. רבים מנגני התזמורת הם יוצאי להקות צבאיות, צוותי הווי ותזמורת צה"ל. אחרים נגנו בתזמורת משטרת ישראל ובהרכבים שונים, שליוו להקות מחול נודעות כגון להקת כרמון, להקות שלום של גברי לוי ולהקת הסטודנטים של ירושלים. בתחילת דרכה נקראה התזמורת "המדנסים" על שמו של שוקי מדנס, ומאוחר יותר שונה שמה ל"הבוסתנאים". בעלוני הפרסומת היא כונתה "הבוסתנאים - תופעה חד פעמית" בשל הרכבה היוצא דופן.
סמל התזמורת

את הסמליל (לוגו) של תזמורת הבוסתנאים יצר האומן זאב איילון, נגן אקורדיון בתזמורת שהיה מעצב גרפי, מוציא לאור וצייר ("אומן עברי", כך נהג לכנות את עצמו). הסמליל כולל רישום של אקורדיון ומעליו כיתוב של המילה הבוסתנאים, כשהאות ו' מעוצבת כחצוצרה. הרקע מאחורי האקורדיון הוא של חמישה קווים מקבילים, סמל לחמשה עליה נכתבים התווים.
על בסיס הסמליל של זאב פיסל עדי רבינוביץ, חבר התזמורת אף הוא, פסל העשוי מתכת. רבינוביץ הוא פסל, אומן מתכת, נגן אקורדיון, מנחה שירה בציבור ואחד ממקימיה ופעיליה הבולטים של התזמורת. הוא יצר פסל אחר ממתכת שמשקף את התרחבות התזמורת בכלים נוספים. הוא עיצב גם עמוד תווים מיוחד למנצח אורי חודורוב, הנושא את שמה של התזמורת ומשמש את המנצח בכל החזרות והקונצרטים.
ניהול התזמורת

המנהל המוזיקלי של תזמורת הבוסתנאים מיום הקמתה הוא מאסטרו אורי חודורוב. אורי חודורוב מונה על ידי שוקי מדנס למנהל המוזיקלי, למעבד ולמנצח הקבוע של התזמורת.
המנכ"ל הראשון של התזמורת היה אלי קברטי ולאחר כשנתיים מילא את מקומו זאב איילון. החל משנת 2005 יוסי גרושקה הוא המנכ"ל והנגן הראשי של התזמורת. בתזמורת פועל ועד שחבריו נבחרים על ידי הנגנים, והוא עוסק בעניינים אדמיניסטרטיביים, כספיים, חברתיים וכן בסוגיות מוזיקליות.
רפרטואר התזמורת מגוון: קטעים קלאסיים, מוזיקה קלה, מחרוזות מתוך מחזות זמר, מוזיקת עולם (מוזיקה יוונית, סלאבית, איטלקית, רוסית, צרפתית) ושירי ארץ ישראל.
התזמורת החלה את פעילותה במשרדי חברת הביטוח של מדנס בתל אביב. כשמספר הנגנים גדל, עברו החזרות לאולם בית שטיינברג בחולון. בשנים האחרונות נפגשת התזמורת באולם צוויג במתחם הדיור המוגן משען ברמת אפעל. לפני החזרה מנגנים מתנדבים מהתזמורת בפאב של דיירי המקום ליווי לשירה בציבור ומוזיקה לריקודים. מדי שנה מופיעה התזמורת בקונצרט בפני הדיירים ובני משפחותיהם.
קונצרטים אחדים של התזמורת נערכו בהתנדבות – בפני ארגון חברי ההגנה, כנסי לוחמים, ניצולי שואה, הורים שכולים וגופים אחרים. כן הופיעה התזמורת בפסטיבל "חלב ודבש" באמפיתיאטרון נהלל. נגנים מתוך התזמורת נוטלים חלק מדי שנה ב"חגיגת האקורדיונים" בפסטיבל אבו גוש. שיתוף פעולה ייחודי התקיים עם המקהלה הפילהרמונית תל אביב. תוכנית הקונצרט כללה קטעי תזמורת, קטעי מקהלה וקטעים קלאסיים משותפים לשני הגופים. בשנים 2024-2023 הופיעה התזמורת בתוכנית מיוחדת עם הזמר ששי קשת.
מתוך התזמורת מתארגנים הרכבים מצומצמים המופיעים במסגרות התנדבותיות שונות. אחת הפעילויות שהפכה למסורת היא הופעה בפני חולי טרשת נפוצה בבית קיי בנהריה. יוזם הקשר בין שני הגופים הוא חבר התזמורת, החצוצרן ד"ר רון מילוא – מנהל המחלקה הנוירולוגית ומרפאת טרשת נפוצה במרכז רפואי ברזילי באשקלון.
בקיץ 2015 יצאה התזמורת לסיור לימודי בעיירה קסטֶלפידַרדוֹ במחוז אנקונה שבאיטליה, שבה יש כחמישים בתי מלאכה לייצור אקורדיונים. הסיור כלל ביקורים בבתי המלאכה הגדולים, בהם הודגמו שלבים שונים בבניית הכלי. צוות האומנים בוני הכלים איפשר לחברי התזמורת להתנסות ולנגן בכלים החדשים. הסיור כלל גם ביקור במוזיאון המוקדש להיסטוריה של האקורדיון.
בחודש מרץ 2016 התקיים קונצרט התרמה לחצוצרן התזמורת יוסי פרי. עת חזרתו מאיטליה מהשתלת לב מלאכותי. פרי נפטר בשנת 2019 לאחר השתלת לב שלא צלחה.
מייסד התזמורת שוקי מדנס

מייסד התזמורת שוקי מדנס נולד בשנת 1950 בשכונת יד אליהו בתל אביב. בילדותו למד אקורדיון אצל יחיאל בראון, והשתתף בתזמורת אקורדיונים בבית הספר "הגליל" בנווה צה"ל. בנעוריו עבר עם משפחתו לארגנטינה, שם ניגן בקלרינט והגיע לרמה גבוהה. הוא הופיע בליווי פסנתר ואף היה סולן עם התזמורת הפילהרמונית של בואנוס איירס. נוסף על כך ניגן באקורדיון לריקודי עם בתנועות נוער ובמרכזים יהודיים. הוא שב לישראל כדי להתגייס לצה"ל ושירת כקצין במשטרה הצבאית. עם שחרורו ליווה באקורדיון את השחקנית והזמרת ג'טה לוקה שנים אחדות. בעת לימודי כלכלה באוניברסיטת בר-אילן, יצא לדרכו כסוכן ביטוח. מדנס פנה לידידו האקורדיוניסט משה גלבגיסר והציע לו לנגן בצוותא. באחד הערבים חברו השניים למופע של גבי ברלין, זמר ומנחה שירה בציבור. רעיון הקמת התזמורת נבט בערבי השירה בביתו. הוא ייסד אותה, פרש עליה את חסותו ומשתתף בחזרות ובהופעות באופן פעיל. לדבריו, "אנשים שאוהבים מוזיקה מכבדים זה את זה, אנשים שאוהבים את שירי ארץ ישראל אוהבים זה את זה, אנשים שמנגנים אקורדיון ומנגנים שירי ארץ ישראל מתים זה על זה – אחים הם!”. תרומתו ואהבתו לתזמורת משתקפות בדברים שכתב: "האקורדיון הוא עולם אידיאלי: זהו המקום היחידי שבו השחור חי בשלום עם הלבן; השחור והלבן משתפים פעולה ויוצרים הרמוניה נהדרת; יש אקורדים מז'וריים ויש מינוריים, והכול נותן אפקט וטעם לחיים. את עוצמת הביטוי הכלי מבטא באמצעות המפוח. אצלנו בארץ הוא מוביל את מצב הרוח ותורם לאנרגיה חיובית. ערבי שירה הם סם החיים ושירי הארץ בכל הדורות הם סוד ההצלחה שלנו. הבוסתנאים הם סמל לחברותא ולאהבת האדם" .
המנהל המוזיקלי אורי חודורוב

אורי חודורוב, המנהל המוזיקלי של תזמורת הבוסתנאים, החל את לימודי האקורדיון בכפר סבא בעת שהיה ילד חוץ בקיבוץ רמת הכובש. אחיו, דוד, הפנה אותו לאחד המורים לאקורדיון הטובים והמפורסמים בישראל – יואל ברנד, שייסד את קונסרבטוריון "אנזאגי", בו הייתה תוכנית לימודים סדורה באקורדיון. חודורוב היה תלמידו הראשון של יואל ברנד שסיים לימודי אקורדיון עם דיפלומה. בצבא שירת חודורוב בגולני ואחר כך בצוות בידור של פיקוד צפון. אחרי הצבא למד לנגן בפסנתר, טרומבון, וויברפון. הוא הלחין יצירות מקוריות שפורסמו בהוצאות לאור בחו"ל. לאורך שנותיו המקצועיות כתב עיבודים לאמנים כדודו פישר, יהורם גאון, תזמורת המשטרה, ותזמורת חיל האוויר. בהמשך יצא ללימודים בארצות הברית. הוא למד הלחנה וניצוח בבית ספר מאנס למוזיקה, השתלם בתחום עיבודים למוזיקה קאמרית לכלי נשיפה בבית הספר היוקרתי ג'וליארד, והשתתף בסדנאות באקוסטיקה ובמוזיקה לסרטים ולתיאטרון באוניברסיטת קולומביה. כמו כן השתתף בקורס לתזמורות צבאיות ותזמורות של בתי ספר.
חברי תזמורת הבוסתנאים (נכון ליולי 2020) > קבוצת אקורדיון ראשון

יוסי גרושקה – מנהל התזמורת והנגן הראשי, יוצא להקת שריון, מתלמידיו של יואל ברנד, סולן, מעבד ומלווה אמנים בהופעות ובהקלטות. חבר רביעיית האקורדיונים הישראלית
איתן שפירא – יוצא להקת פיקוד המרכז, נגן כלי הקשה בדימוס בתזמורת הפילהרמונית הישראלית, מלווה אמנים, וחבר רביעיית האקורדיונים הישראלית
טובה בלומין – ביולוגית, עוסקת ברפואה משלימה, מנגנת פסנתר ואקורדיון
אלי גורביץ – מנתח מערכות, נגן אקורדיון
ד"ר אילנה איבצן – מוזיקולוגית (עבודת דוקטורט וספר אודות המלחין סשה ארגוב) מרצה, מנגנת בהרכב Mazl Girls, מתלמידותיו של יואל ברנד
אודי מילוא – אקורדיוניסט, מנחה ערבי זמר והרצאות מזמרות, מלווה ומנהל מוזיקלי בלהקות מחול, מדריך טיולים, ארכאולוג מרצה (MA), איש נאות קדומים - השמורה הלאומית של טבע הארץ במקורות ישראל.
חיים חדד ז"ל - אקורדיניסט, מעבד ומלווה אמנים רבים (אביבה אבידן, ישי לוי, יהורם גאון, דקלון, מרגלית צנעני ועוד), בעל תואר שני בחינוך מוזיקלי
חברי תזמורת הבוסתנאים (נכון ליולי 2020) > קבוצת אקורדיון שני

אלי קברטי – מפיק אירועים, ואמן שירה בציבור
אלי לקס - יוצא להקת פיקוד דרום, מפתח מערכות בחברת אלת"א, מלווה אמנים, מנחה שירה בציבור
איתן סלונים – יוצא להקת פיקוד צפון, סא"ל במיל, סוכן ביטוח, מפיק אירועים, אקורדיוניסט
עדי רבינוביץ – פסל, אמן מתכת, מלווה שירה בציבור
שחר קורין – עוסק בתחום הביטוח, הפיננסים וייעוץ לפרישה, מתלמידיו של יהודה אופנהיימר, מנגן בערבי "שיר ליל שבת" עם דוד זכאי
יוסי בראון – יבואן צעצועי עץ, מתלמידיו של יואל ברנד
זאב איילון ז"ל - צייר עברי, הוציא לאור ספרים לאמנים בעזרת תיעוד. ליווה באקורדיון ערבי "שרים בחברותא" בהוד השרון
חברי תזמורת הבוסתנאים (נכון ליולי 2020) > קבוצת אקורדיון שלישי

שוקי מדנס – בעל סוכנות הביטוח מדנס בע"מ. מייסד התזמורת.
שוקי ינישבסקי – סמנכ"ל חברת ביטוח, חבר קיבוץ עברון
יונה גרשפלד - יוצא להקת פיקוד מרכז, רואה חשבון,
פרופ' גדי פוטשניק - רופא נשים ומנהלה הראשון של יחידת הפוריות במרכז רפואי סורוקה באר שבע. נגן אקורדיון.
טובה ארצי – בוגרת המדרשה הממלכתית למחנכים למוזיקה, מורה לרתמיקה, מתלמידותיו של יואל ברנד
אורן מודעי – איש ניהול הייטק, נגן אקורדיון, השתתף בקרוון הידידות של משלחת הצופים לארצות הברית
איתן מרקו – פיזיותרפיסט. נגן אקורדיון וחליל צד.
משה בן עמי ז"ל - פקח בדימוס בעיריית ת"א, בעבר המלווה של הזמר אריס סאן
משה גלבגיסר ז"ל - עיצב ויצר תכשיטים אנרגטיים על פי הקבלה
חברי תזמורת הבוסתנאים (נכון ליולי 2020) > קבוצת חלילים

ד"ר שוקי גושן – חלילן, רופא תעסוקתי - מומחה
דליה פדלון – בוגרת המדרשה למוזיקה. מורה לחליליות
עומר שני – ארכיטקט תוכנה, נגן חליל וחליליות.
מרינה אייזנברג - רואת חשבון, נגנה בתזמורת הנוער של כפר סבא
חברי תזמורת הבוסתנאים (נכון ליולי 2020) > קבוצת קלרניטות

קובי גיא – יוצא תזמורת צה"ל, לשעבר עובד משרד הביטחון, מנגן בהרכבים שונים
גדי גרינבאום – יוצא להקת פיקוד דרום, מהנדס מזון, מומחה לייצור בירה (ברומייסטר), נגן קלרינט וסקסופון
שייקה סימן טוב - משתתף בהרכבים שונים
חברי תזמורת הבוסתנאים (נכון ליולי 2020) > קבוצת חצוצרה ראשונה

דורון סילאשי - נגן חצוצרה ראשון בסימפונייטה באר שבע (1984–1987) ובהתזמורת הסימפונית ראשון לציון, (1989-1992), מנגן בהפקות תיאטרון וטלוויזיה
ד"ר רוני מילוא – ראש מחלקת נוירולוגיה בבית חולים ברזילי ויו"ר האגודה הישראלית לטרשת נפוצה, חצוצרן ואקורדיוניסט,
מיכאל סרקין – מעצב נעליים, חצוצרן, חבר קיבוץ דפנה
אלעד גויגולד – עורך דין, חצוצרן
יוסי פרי ז"ל – חצוצרן וירטואוז, ניגן בהרכבים שונים והיה סולן בתזמורת
חברי תזמורת הבוסתנאים (נכון ליולי 2020) > קבוצת חצוצרה שנייה

ילון גינת – יוצא תזמורת צה"ל, בוגר המדרשה למוזיקה במכללת לוינסקי, מנהל פרויקטים במרכז לעיוור בישראל, חצוצרן,
חברי תזמורת הבוסתנאים (נכון ליולי 2020) > קבוצת חצוצרה שלישית

יעקב פרי – בעברו כיהן כראש השב"כ, כנשיא חברת סלקום, כיו"ר דירקטוריון בנק מזרחי טפחות וכשר המדע מטעם מפלגת יש עתיד.
גדעון פוזן – שמאי. מלווה להקות מחול ומנגן בהרכבים שונים.
חברי תזמורת הבוסתנאים (נכון ליולי 2020) > קבוצת טרומבונים

דובי אברמוביץ – יוצא תזמורת המשטרה, מדריך טיולים לרומניה. מנגן בהרכבים שונים
יוסי דנון – מאלף סוסים, איש מכירות
ד"ר פנחס יפעת – רופא משפחה, רופא בדיור מוגן
נבו ליבמן - תלמיד כיתה י' במגמת מוזיקה קלאסית בתיכון לאומנויות תלמה ילין
חברי תזמורת הבוסתנאים (נכון ליולי 2020) > סקסופון

יעקב דונר – עורך דין, מנגן בפסנתר, סקסופון טנור וסקסופון סופרן
חברי תזמורת הבוסתנאים (נכון ליולי 2020) > קרן יער

נאור גוטליב, יוצא תזמורת המשטרה, מורה במשרד החינוך, מורה לקרן יער בקונסרבטוריון נתניה, רכז תוכניות 'בית ספר מנגן'
חברי תזמורת הבוסתנאים (נכון ליולי 2020) > גיטרה בס

אלכס נבלב – מהנדס פיזיקאי, מורה לעברית, נגן דומרה באס, קונטרבאס וגיטרה באס
אקורדיון באס - אבישי קציר - מהנדס נגן אקורדיון ואקורדיון באס, מתלמידיו של יהודה אופנהיימר
חברי תזמורת הבוסתנאים (נכון ליולי 2020) > תופים

ניסן רחמני – בנקאי, מארגן פרויקטים לכלי הקשה, מלווה ערבי שירה ואומנים
חברי תזמורת הבוסתנאים (נכון ליולי 2020) > זמרים

הילה איתן – יוצאת להקת הנח"ל, מופיעה ומנחה ערבי שירה בציבור, שרה במגוון סגנונות בארץ ובעולם
אילן טל – יוצא להקת פיקוד צפון (בתוכנית "בלילה על הדשא"), להקת האחים והאחיות, מנחה שירה בציבור, הופיע בפסטיבלי זמר שונים ומופיע בקהילות יהודיות ברחבי העולם.
תזמורת הבוסתנאים, 2020
פסל מתכת של סמל התזמורת
עמוד תווים שיצר עדי רבינוביץ, שמשמש את המנצח על התזמורת בכל החזרות והקונצרטים
בעת ביקור התזמורת בבית מלאכה ליצור אקורדיונים בקסטלפידרדו באיטליה
הזמרת הילה איתן בקונצרט בקסטלפידרדו
1834

שנת 1834 היא השנה ה-34 במאה ה-19. זוהי שנה רגילה, שאורכה 365 ימים. 1 בינואר 1834 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

19 במאי – פרץ מרד הפלאחים בארץ ישראל נגד מוחמד עלי
1 בדצמבר – העבדות מבוטלת במושבת הכף בהתאם לפקודת ביטול העבדות של שנת 1833
נולדו

8 בפברואר – דמיטרי מנדלייב, כימאי רוסי, ממציא הטבלה המחזורית (נפטר ב-1907)
16 בפברואר – ארנסט הקל, ביולוג, חוקר טבע, פילוסוף, רופא, פרופסור ואמן גרמני ידוע (נפטר ב-1919)
17 במרץ – גוטליב דיימלר, יצרן מנועים ומממציאי האופנוע (נפטר ב-1900)
19 ביולי – אדגר דגה, צייר אימפרסיוניסטי צרפתי (נפטר ב-1917)
2 באוגוסט – פרדריק אוגוסט ברתולדי, פסל צרפתי, אשר יצר את פסל החירות בניו יורק (נפטר ב-1904)
31 באוגוסט – אמילקארה פונקיילי, מלחין איטלקי (נפטר ב-1886)
נפטרו

20 במאי – המרקיז דה לה פאייט, איש צבא ופוליטיקאי צרפתי (נולד ב-1757)
25 ביולי – סמואל טיילור קולרידג', משורר אנגלי (נולד ב-1772)
26 ביולי – ג'ונתן ג'נינגס, מושל אינדיאנה הראשון (נולד ב-1784)
10 באוקטובר – תומאס סיי, אנטומולוג, קונכולוג והרפטולוג אמריקאי (נולד ב-1787)
23 בדצמבר – תומאס מלתוס, כומר אנגלי, דמוגרף וכלכלן פוליטי (נולד ב-1766)
25 בדצמבר – דוד פרידלנדר, איש תנועת ההשכלה, ממנהיגי הקהילה היהודית בברלין (נולד ב-1750)
ראו גם

1834 במדע‎
ילידי 1834‎
נפטרים ב-1834‎
1790

שנת 1790 היא השנה ה-90 במאה ה-18. זוהי שנה רגילה, שאורכה 365 ימים. 1 בינואר 1790 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

23 בינואר – מורדי הבאונטי שורפים את ספינתם
26 בינואר – הצגת הבכורה של האופרה כך עושות כולן
31 בינואר – פרוסיה והאימפריה העות'מאנית כורתות ברית הגנה
2 בפברואר – בית המשפט העליון של ארצות הברית מתכנס לראשונה
4 במרץ – צרפת מחולקת ל-83 מחוזות
22 במרץ – תומאס ג'פרסון מתמנה למזכיר המדינה הראשון בממשלו של נשיא ארצות הברית וושינגטון
29 במאי – רוד איילנד היא המדינה ה-13 שמצטרפת לארצות הברית
16 ביולי – הקמת עיר הבירה של ארצות הברית, וושינגטון די. סי.
31 ביולי – הפטנט הראשון נרשם בארצות הברית לזכות הממציא סמואל הופקינס
6 בדצמבר – הקונגרס בארצות הברית מועבר מניו יורק (העיר) לפילדלפיה, פנסילבניה
נולדו

29 במרץ – ג'ון טיילר, הנשיא העשירי של ארצות הברית (נפטר ב-1862)
16 במאי – חואן לינדו, נשיאם של אל סלוודור והונדורס (נפטר ב-1857)
4 ביולי – ג'ורג' איוורסט, גאוגרף וולשי (נפטר ב-1866)
17 בנובמבר – אוגוסט פרדיננד מביוס, מתמטיקאי ואסטרונום גרמני; ידוע בעיקר בשל טבעת שעיצב הקרויה על שמו, טבעת מביוס (נפטר ב-1868)
16 בדצמבר – לאופולד הראשון, מלך הבלגים, מלך בלגיה הראשון (נפטר ב-1865)
נפטרו

14 בינואר – ישראל בנימין באסאן רבה של יהדות רג'ו אמיליה (נולד ב-1701)
5 בפברואר – ויליאם קאלן, רופא וכימאי סקוטי (נולד ב-1710)
20 בפברואר – יוזף השני, קיסר האימפריה הרומית הקדושה (נולד ב-1741)
17 באפריל – בנג'מין פרנקלין, מדינאי ומדען אמריקאי (נולד ב-1706)
17 ביולי – אדם סמית, כלכלן סקוטי (נולד ב-1723)
ראו גם

1790 במוזיקה‎
ילידי 1790‎
נפטרים ב-1790‎
927

שנת 927 היא השנה ה-27 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

21 במרץ – טאי-ג'ו, קיסר סין (נפטר ב-976)
ראו גם

ילידי 927‎
נפטרים ב-927‎
150

שנת 150 היא השנה ה-50 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 150 ניתן לה בדיעבד.
כל התאריכים שלהלן הם לפי הלוח היוליאני.
אירועים

150 - תחילת תור הזהב של טאוטיווקאן, העיר הגדולה ביותר שהתקיימה ביבשת אמריקה טרם עידן הקולוניאליזם. (התקיים עד 450)
ראו גם

ילידי 150‎
נפטרים ב-150‎
תפוצת ישראלים בעולם

| --- | --- |
 :  ראו גם – יהדות התפוצות, גלות (יהדות)
תפוצת ישראלים בעולם מתייחסת בדרך-כלל לתושבי מדינת ישראל שחיו בישראל והעתיקו את מרכז חייהם לחו"ל לתקופה קצובה או לצמיתות.
על פי נתוני הלשכה המרכזית לסטטיסטיקה, נכון לשנת 2017, יותר מ-550 אלף ישראלים מתגוררים בחו"ל.
מספר הישראלים בעולם

בדו"ח של מרכז המחקר והמידע של הכנסת משנת 2012, נטען כי "אין כיום נתון מוסמך אחד על היקף אוכלוסיית הישראלים החיים בחו"ל, והמידע על גודלה מבוסס על הערכות שעוצבו בידי גורמים שונים, שכל אחד מהם התבסס על הגדרה שונה והשתמש בשיטת איסוף נתונים שונה". לשם הבנה, בשנת 2011 מספר הישראלים החיים בחו"ל נע בין 226,980 (לפי נתוני משרד הפנים) לכ-750,000 (לפי הערכות המשרד לקליטת העלייה), ואילו לפי הלשכה המרכזית לסטטיסטיקה והמוסד לביטוח לאומי מספרם יותר מחצי מיליון.
מספר הישראלים בעולם > בארצות הברית

מספרם של הישראלים בארצות הברית אינו ידוע ממש, וישנם מספר מקורות סותרים:
על פי שגיא בלשה, מנכ"ל ארגון הקהילה הישראלית-אמריקאית (IAC) מספרם של הישראלים החיים בארצות הברית נאמד ב-500–800 אלף איש. המספר מבוסס, לדבריו, על אומדנים שנעשו על ידי משרדי ממשלה שונים והסוכנות היהודית.
לפי ארן הימן, יו"ר המועצה המקומית ניו-יורק, בארצות הברית ובקנדה חיים כ-650 אלף ישראלים. את המספר הזה, לדבריו, הוא קיבל מדיפלומט ישראלי בכיר.
לפי דייוויד מלאך, מנהל חטיבת העם היהודי בפדרציה היהודית של ניו-יורק (UJA), המטפל גם בקהילה הישראלית, מסתמך על סקר שערך הארגון שלו על מאפייניה של הקהילה היהודית ובכלל זה הישראלים בניו-יורק. הוא מעריך את מספרם של הישראלים החיים בכל רחבי ארצות הברית ב-200 אלף איש בלבד, ומתבסס על נתוני רשם האוכלוסין האמריקאי וניתוח של נתונים ממקורות אחרים.
לפי ד"ר לילך לב-ארי, המספר מוערך בכ-300 אלף.
מספר הישראלים בעולם > בבריטניה

ההערכה היא שבשנת 2019 חיו בבריטניה בין 25 ל-28 אלף ישראלים, כאשר לפי ארגון "הבית הישראלי" המספר עומד על 40 אלף. כ-60% מהם מתגוררים בלונדון.
מספר הישראלים בעולם > בגרמניה

ההערכה היא שבשנת 2019 חיו בגרמניה כ-25 אלף ישראלים. כ-60% מהם מתגוררים בברלין. למרות המספר הקטן יחסית, בשל הסמליות בהגירה לגרמניה, קולם הציבורי נשמע באופן בולט במיוחד.
מספר הישראלים בעולם > בקנדה

לפי מפקד אוכלוסין שערכה הלשכה הקנדית לסטטיסטיקה חיים בקנדה כ-35 אלף ישראלים.